Χρήστος Δάντης

Καριέρα

Το  1987  ο Χρήστος Δάντης  έκανε φωνητικά στο δίσκο Μωρό μου Φάλτσο  του  Μιχάλη Ρακιντζή.
Το 1990 κυκλοφόρησε τον πρώτο του προσωπικό δίσκο με τίτλο "Δακτυλικά αποτυπώματα" σε μουσική και στίχους Γιάννη Καραλή, με τον οποίο συνεργάστηκε από τον πρώτο του δίσκο, μέχρι τον 5ο (1990 - 1995).
1990 Χρήστος Δάντης - Πωλίνα - Μιχάλης Ρακιντζής "Push ups" (ο Μιχάλης Ρακιντζής έπαιξε Drums στο κομμάτι αυτό σε μια προβολή και προώθηση του τραγουδιού σε τηλεοπτική εκπομπή)
Ακολούθησαν πολλοί άλλοι δίσκοι, σε ποπ-ροκ αλλά και λαϊκό ύφος: Αμάν 1992, Άλα 1993, 4 1994, Τάμα 1995, Φωνή Βοώντος 1996, Τα Γιουσουφάκια 1997, Live στο Κεντρί (με τον Κώστα Τουρνά) 1998. Το 1996 έπαιξε στη σειρά Οι Μεν Και Οι Δεν στο επεισόδιο "All that jazz".
Το 1999 κυκλοφορεί "Το παλιό μου παλτό", ένας δίσκος ο οποίος περιέχει συνεργασίες με αξιόλογους δημιουργούς της ελληνικής μουσικής. (Δήμητρα Γαλάνη, Κώστας Τουρνάς, Λάκης Παπαδόπουλος, Αντώνης Ανδρικάκης κ.ά.)
Στην κορυφή βέβαια βρέθηκε και ένα άλλο τραγούδι που αποφάσισε να διασκευάσει λίγο καιρό μετά. Ηχογράφησε μία παραλλαγή του κομματιού «24.000 Baci»για την ταινία Safe Sex και το τραγούδι έγινε η απόλυτη επιτυχία της χρονιάς.
Το 2001 κυκλοφορεί το 2πλό cd "Το δωμάτιο" (Πλατινένιο) που κινείται σε ποπ-ροκ ρυθμούς.Το mastering του δίσκου έγινε στα "Abbey road studios", το πιο περίφημο studio του κόσμου, μιας και ηχογραφούσαν εκεί οι Beatles. Από τον δίσκο αυτό΄, ξεχωρίζει ''Το δωμάτιο'', ''Δώσ'μου φωτιά'' και το ντουέτο του με τον Νότη Σφακιανάκη στο ''Χειμώνας είναι'', το οποίο αργότερα μάθαμε ότι γράφτηκε για τον Παύλο Σιδηρόπουλο. Στο cd ακούγονται και κάποια αγγλόφωνα κομμάτια.
Έναν χρόνο μετά αποφάσισε μαζί με την τότε σύζυγό του και επίσης τραγουδίστρια, Κατερίνα Τοπάζη , λάβουν μέρος στον ελληνικό προκριματικό διαγωνισμό για να εκπροσωπήσουν την χώρα μας στην Eurovision με ένα κομμάτι που έγραψε ο ίδιος ο Χρήστος Δάντης. Μπορεί να μην τα κατάφεραν , αλλά το τραγούδι τους  «Μοιάζει να ‘ναι σινεμά» ,έγινε μεγάλη ραδιοφωνική επιτυχία στην χώρα μας.
Ακολουθεί η συνεργασία του με τον Γιώργο Θεοφάνους για το cd "Ένα τραγούδι ακόμα" 2003 και ο δίσκος Maya maya 2004 ο οποίος γίνεται χρυσός.
Το 2005 κατέκτησε την πρωτιά στο διαγωνισμό τραγουδιού της Eurovision, έχοντας γράψει το τραγούδι "My Number One", το οποίο τραγούδησε η Έλενα Παπαρίζου. Παράλληλα ηχογραφεί τον δίσκο "Κατά Βάθος" που κινείται σε λαϊκούς ρυθμούς, ενώ γράφει εξ΄ολοκλήρου για την Καίτη Γαρμπή το δίσκο "έχω στα μάτια ουρανό".
Το 2006 κυκλοφορεί το cd "Μην πεις ποτέ" στο οποίο περιλαμβάνεται και η διασκευή του "Για σένανε μπορώ" τραγούδι που είχε πρωτοερμηνεύσει η Μαρινέλλα.
Το 2007 με το τραγούδι "No Madonna" σε ερμηνεία του ιδίου ήταν υποψήφιος για να εκπροσωπήσει την Ελλάδα στο διαγωνισμό της Eurovision για πρώτη φορά ως ερμηνευτής. Τελικά, κέρδισε το τραγούδι του Σαρμπέλ.
Το Μάιο της ίδιας χρονιάς, τραγουδά στο 5ο Mad Secret Concert by Flocafe & Samsung, σ΄ένα μοναδικό live με πολλά rock κομμάτια. Μαζί του τραγούδησαν και η Τάμτα, ο Κώστας Τουρνάς, ο Κώστας Μαρτάκης και η Πέγκυ Ζήνα.
Το καλοκαίρι του 2008, ο Χρήστος Δάντης κυκλοφορεί το νέο του cd με τον τίτλο "Εκτός Τροχιάς".
Στην repack έκδοση του "Εκτός Τροχιάς" που κυκλοφορεί στις αρχές Δεκεμβρίου του 2008 θα συμπεριλαμβάνεται και το τραγούδι "Ο Άγγελος μου"
από τους τίτλους της σειράς "Ο Άγγελος μου ο Διάβολός μου". Τη μουσική 
έχει γράψει ο Χρήστος Δάντης σε στίχους Νίκου Σαρρή.
Το 2010 κυκλοφορεί τον δίσκο ''Σκοτώνω'' το οποίο περιέχει 9 καινούρια τραγούδια και το 2011 κυκλοφορεί τον δίσκο ''Τα δικά μας τραγούδια'', ένα άλμπουμ ιδιαίτερο με 7 νέα τραγούδια και το τραγούδι «Με πήρε η νύχτα αγκαλιά» σε μία demo διασκευή. Την μουσική υπογράφει ο ίδιος & τους στίχους ο Βασίλης Καπερνάρος. Συνοδοιπόροι του ο Δημήτρης Μητροπάνος και ο Πασχάλης Τερζής που συμμετέχουν ερμηνεύοντας από ένα τραγούδι. Τα έσοδα δόθηκαν στον σύλλογο επανένταξης εξαρτημένων ατόμων «Επιστροφή».
To 2012 κυκλοφορεί το single ''Μοναξιά μου για πες'' σε μουσική του ίδιου και Στίχους της Νίκης Παπαθεοχάρη. Ακολουθεί το ''Μια φορά κι έναν καιρό'', το 2013, σε Μουσική Χρήστου Δάντη και Στίχους Νίκου Σαρρή.
Ο Δεκέμβριος του 2015 μας φέρνει τον δίσκο ''Το τσουβάλι''. Δέκα τραγούδια του Χρήστου Δάντη, από τα οποία εννέα είναι σε στίχους του Βασίλη Γιαννόπουλου και ένα σε στίχους του Στέλιου Μπικάκη.
Επίσης είχε παίξει για ένα επεισόδιο στο σίριαλ Οι Μεν Και Οι Δεν, όπου είχε τραγουδήσει με μεγάλη επιτυχία.

Προσωπική ζωή

Ήταν παντρεμένος για μικρό χρονικό διάστημα με την τραγουδίστρια Λίτσα Γιαγκούση. Ενώ από το γάμο του με την τραγουδίστρια Κατερίνα Τοπάζη (1996) απέκτησε τον γιο τους, Χριστόφορο. Χώρισαν το 2003. Αργότερα παντρεύτηκε και χώρισε με την Φλώρα Θεοδώρου. Το 2013 παντρεύτηκε με την Τζένη Βουτσινού με την οποία έκαναν δύο παιδιά, και χώρισαν το 2017.